На основу Уговора о сарадњи, закљученог између Комесаријата за избеглице и миграције РС Београд и општине Параћин, заведеног код Комесаријата, број: 553-365/1-2022 од 18.новембра 2022.године и општине Параћин, број: 400-2123/2022-I од 21.новембра 2022.године и Правилника о условима и критеријумима за доделу помоћи, број 400-2123/2022-I од 30.новембра 2022.године, Комисија за избор корисника донаторских пројеката помоћи у огреву за најугроженије породице избеглица и интерно расељених лица смештених на територији општине Параћин, образована од стране председника општине Параћин решењем број 02-216/2022-I од 23.новембра 2022.године Решења о измени решења број 02-222/2022-I од 30.новембра 2022.године, у општини Параћин објављује

**ЈАВНИ ПОЗИВ**

**за подношење пријава за доделу помоћи у огревном дрвету са превозом за најугроженије породице избеглица и интерно расељених лица смештених на територији општине Параћин**

**I**

Помоћ може бити додељена породицама избеглица и интерно расељених лица док су у расељеништву и члановима њиховог породичног домаћинства, а који имају боравиште на територији Општине Параћин.

Подносилац пријаве на јавни позив за доделу Помоћи (у даљем тексту: Подносилац пријаве) и чланови његовог породичног домаћинства треба да испуне поред услова под тачком 1. овог члана који је обавезан за подносиоца пријаве и један од следећих услова и то:

1. да имају избеглички статус, односно да су евидентирани као интерно расељена лица, са боравиштем у општини Параћин;

2. да су укупни приходи породице мањи или до 50% просечне нето зараде на нивоу Републике Србије по члану породичног домаћинства, за месец који претходи месецу објављивања јавног позива, **тј. до 37.490,5 динара**;

3. једнородитељска домаћинства са децом до навршених 18 година живота, или децом на редовном школовању до навршених 26 година живота;

4. трочлано и вишечлано породично домаћинство са децом до наврешних 18 година живота;

5. породице са трудницама или дететом/децом до навршених пет (5) година живота;

6. домаћинства инвалидских пензионера (са утврђених 50% и више процената инвалидитета);

7. породична домаћинства са чланом породице са тешким обољењем и то: (малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни исулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења, лица ометена у развоју итд.), за породично домаћинство са тешко оболелим чланом материјални услов из тачке 2. став 1. овог члана, није елиминаторан;

8. вишегенерацијско породично домаћинство;

9. лица (деца) смештена у хранитељским породицама;

10. домаћинство старијих лица (жене преко 60 и мушкарци преко 65 година живота);

11. једночлана породична домаћинства са лицем преко 60 година живота и

12. породице у којима је пријављено насиље у породици.

**II**

Поступак за доделу Помоћи спроводи Комисија за избор корисника на основу поднете пријаве и приложене документације.

**III**

Уз пријаву за доделу помоћи, која се подноси у општини Параћин, подносилац пријаве доставља и следеће доказе:

1. фотокопије избегличких/расељеничких легитимација, као и фотокопије личних карата Републике Србије (очитане уколико су у питању личне карте са чипом односи се само на интерно расељена лица);

2. доказ о приходима и то: висина нето зараде, уверење из НСЗ да је лице незапослено, чек од пензије, оверена лична изјава да лице остварује или не остварује приходе и сл...;

3. медицинска документација не старија од годину дана;

4. решење надлежног органа за лица (децу/одрасле) смештену у хранитељским породицама;

5. жртве породичног насиља прилажу пресуду надлежног суда или извештај центра за социјални рад и

6. једнородитељске породице: потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства; пресуда о разводу брака/доказ о поверавању малолетне деце/детета (уколико у пресуди о разводу брака није одлучено о поверавању детета или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код Јавног бележника да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу.

Докази из става 1. тач. 1. до 6. овог члана подносе се у фотокопији, а Комисија општине Параћин има право да од Подносиоца пријаве тражи на увид оригинална документа.

**IV**

Комисија доноси Листу корисника помоћи на основу испуњености услова из Правилника, а применом критеријума из Правилника утврђује ред првенства:

1. једнородитељска домаћинства са дететом/децом испод 18 година или студентом/студентима до 26 година на редовном школовању;

2. породице са двоје или више деце испод 18 година;

3. породице са трудницама или дететом/децом до 5 година;

4. болесни чланови домаћинства/члановима домаћинства са посебним потребама;

5. породице са више генерација, са једним или више чланова преко 60 година;

6. лица (деца) смештена у хранитељским породицама;

7. домаћинство старих лица (жене преко 60 и мушкарци преко 65 година живота);

1. једночлана домаћинства са лицем преко 60 година живота;

9. жртве сексуалног/породичног насиља, жена носилац домаћинства и

10. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, за месец који претходи месецу објављивања јавног позива, **тј. до 37.490,5 динара**.

**VIII**

Рок за подношења пријава је 8 (осам) дана од дана објављивања Јавног позива за подношење пријава за доделу помоћи у огревном дрвету са превозом за најугроженије породице избеглица и интерно расељених лица смештених на територији општине Параћин, на огласној табли Управе за урбанизам, финансије, скупштинске и опште послове општине Параћин.

Јавни позив се објављује на огласној табли Управе за урбанизам, финансије, скупштинске и опште послове Параћин, на званичној интернет страници Општине [www.paracin.rs](http://www.paracin.rs) и локалним медијима.

Образац Пријаве на Јавни позив са фотокопијом Јавног позива преузима се у канцеларији повереништва Комесаријата за избеглице и миграције општине Параћин.

**Пријавни образац са потребном документацијом, подноси се лично или препорученом поштом у канцеларији повереништва Комесаријата за избеглице и миграције општине Параћин, канцеларија број 7, од 01.децембра до 08.децембра 2022.године до 15:30 часова, на адресу: Општина Параћин- Комисија за доделу помоћи за набавку огрева социјално угроженим породицама избеглих и интерно расељених лица на територији општине Параћин, ул. Томе Живановића бр. 10, 35250 Параћин.**

Председник Комисије

Број: 400-2123/2022-I

У Параћину, 30.11.2022.године